מהי הרחבת שימוש במפתח מורחב?
הרחבת שימוש במפתח מורחב (EKU) דומה למדי להרחבת שימוש במפתח (KUE), אלא שערכי EKU מוגדרים במונחים של ״מטרה״ (לדוגמה, חתימת תגובות OCSP, זיהוי לקוח SSL וכן הלאה), וניתנים בקלות להרחבה. EKU מוגדר באמצעות מזהי אובייקטים המכונים מזהי OID. אם הרחבת ה-EKU מושמטת, כל הפעולות תקפות באופן פוטנציאלי.

מה ההבדל בין KUE לבין EKU?
ה-EKU חדיש יותר ונוטים לראות בו את ״המנגנון״ בהא הידיעה להגבלת שימושים, בעוד שה-KUE נחשב בדרך-כלל לפחות גמיש. KUE מוגדר במונחים של ״פעולות״. EKU מוגדר במונחים של ״מטרה״. ערכי EKU מבוטאים בדרך-כלל בצורה תקיפה (למשל, ״חובה להשיג EKU OID זה״), בעוד שערכי KUE מבוטאים בדרך-כלל בצורה מרומזת (למשל, ״נדרש שימוש בסיביות ללא דחייה וייתכן שיהיו סיביות הצפנה/פענוח בלבד״). עבור גורם מאשר, רשימת המטרות מגבילה את סוגי האישורים שהגורם המאשר רשאי ליצור; יש לכלול פעולה הן בגורם המאשר והן באישורים שעליהם הוא חותם על-מנת שהוא ייחשב חוקי.

מה משמעות ההודעה ״הרחבה זו הינה קריטית״?
הודעה זו מוכרת גם כ״מחוון מידת הקריטיות״. זהו דגל המיידע תוכנות המשתמשות באישור אם ניתן להתעלם בבטחה מהרחבת שימוש במפתח מורחב אם הן אינן מזהות אותה. אישור יידחה במקרה שהתוכנה אינה מזהה ״הרחבה קריטית״.